钦定古今图书集成/方舆汇编/边裔典/第045卷 > 唐
## 钦定古今图书集成/方舆汇编/边裔典/第045卷 > 唐

### 高宗显庆元年破洛那遣使朝贡

按《唐书高宗本纪》，不载。　按《宁远传》，“宁远者，本拔汗
那，或曰䥽汗，元魏时谓破洛那。去京师八千里，居西
鞬城，在真珠河北。有大城六，小城百。人多寿。其王自
魏晋相承不绝。每元日至，王及首领判二明朋，出一
人，被甲斗，众以瓦石相之，有死者止，以卜岁善恶。贞
观中，王契苾为西突厥瞰莫贺咄所杀，阿瑟那鼠匿
夺”其城。鼠匿死，子遏波之立契苾兄子阿了参为王，
治呼闷城。遏波之治渴塞城。显庆初，遏波之遣使朝
贡，高宗厚慰谕。

显庆三年，破洛那，置都督、刺史。

按《唐书高宗本纪》不载。　按《宁远传》：“三年，以渴塞城
为休循州都督，授阿了参刺史。自是岁朝贡。”

### 咸亨二年三月拔汗那国遣使来朝贡其方物

按《唐书高宗本纪》不载。　按《册府元龟》云云。

### 元宗开元二十七年册拜破洛那为奉化王

按《唐书元宗本纪》不载　按《宁远本传》：“开元二十七
年，王阿悉烂达于助平吐火仙，册拜奉化王。”

开元二十九年，拔汗那王遣首领阿解支达于思伽，
并来朝贺正旦，献方物。

按《唐书元宗本纪》不载。　按《册府元龟》云云。

### 天宝三载始改破洛那号曰宁远

按《唐书元宗本纪》不载。　按《宁远传》：“天宝三载，改其
国号宁远，帝以外家姓赐其王曰窦，又封宗室女为
和义公主，降之。”

天宝十三载，授“王子薛裕左武卫将军。”

按《唐书元宗本纪》不载　按《宁远本传》十三载，“王忠
节遣子薛裕朝，请留宿卫，习华礼，听之，授左武卫将
军。”其事唐最谨。

《拾遗记》：“元狩六年，渠搜国献网衣一袭，帝焚于九逵
之道，恐后人征求，以物奢费，烧之，烟如金玉之气。”

陶唐氏

### 帝尧二十九年僬侥氏来朝贡没羽

按：《竹书纪年》云云。

按《三国志蛮夷传》注：“短人国在康居西北，男女皆长
三尺，人众甚多，去奄蔡诸国甚远。康居长老传闻常
有商度。此国去康居可万馀里。”

按杜氏《通典》，“短人魏时闻焉，在康居西北，男女皆长
三尺，人众甚多，去奄、蔡诸国甚远。康居长老传闻尝
有商旅行北方，迷惑失道而到斯国。中甚多真珠、夜
光明月珠，见者不知名此国号，言以意商度，此国去
康居可万馀里。”〈按南方亦有僬侥之国今此云在康居西北则当有两僬侥故今并存之〉

〈注〉《突厥本末记》云：“突厥北马行一月，有短人国，长者不逾三尺，有二尺者，头少毛发，若羊胞之状，突厥呼为羊胞头国。其傍无他种类相侵，俗无寇盗。但有大鸟，高七八尺，常伺短人啄而食之。短人皆持弓矢以为之备。”按：此亦在西北，即《魏略》云“短人国”是也。〈按此有突厥呼为羊胞头之说则此僬侥在西北方无疑〉

又小人在大秦之南，躯才三尺。其耕稼之时，惧鹤所
食，大秦每卫助之，小人竭其珍以酬报